

  **REPUBLIKA HRVATSKA**

 **OSJEČKO-BARANJSKA ŽUPANIJA**

 **OPĆINA VLADISLAVCI**

 **OPĆINSKI NAČELNIK**

KLASA: 112-06/20-07/3

URBROJ: 2158/07-02-20-2

Vladislavci, 13. srpnja 2020. godine

Na temelju Odluke o financiranju projektnog prijedloga „Snaga žena – skrbim za druge, brinem za sebe II“ Ministarstva rada i mirovinskog sustava KLASA: 910-04/20-09/32, URBROJ: 524-06-03-01/1-20-77, od 16. lipnja 2020. godine, te Ugovora o dodjeli bespovratnih sredstava za projekte koji se financiraju iz Europskog socijalnog fonda, Operativnog programa Učinkoviti ljudski potencijali 2014-2020 "Zaželi – program zapošljavanja žena – faza II", Kodni broj: UP.02.1.1.13.0077, od 18. lipnja 2020. godine, te članka 36. Statuta Općine Vladislavci („Službeni glasnik“ Općine Vladislavci br. 3/13, 3/17, 2/18, 4/20 i 5/20 – pročišćeni tekst) Općinski načelnik Općine Vladislavci, objavljuje

**JAVNI NATJEČAJ**

**Za prijam u radni odnos na određeno vrijeme na projektu "Zaželi – program zapošljavanja žena – faza II"**

**"SNAGA ŽENA – SKRBIM ZA DRUGE, BRINEM ZA SEBE II"**

za prijem u radni odnos na određeno vrijeme u Općinu Vladislavci za potrebe provedbe aktivnosti u sklopu projekta "Snaga žena – skrbim za druge, brinem za sebe II" – radnica za pomoć i potporu starijim osobama i/ili osobama u nepovoljnom položaju i/ili osobama s invaliditetom

1. **Broj traženih osoba:** 15
2. **Vrsta zaposlenja:** predviđeno trajanje radnog odnosa na određeno – 12 mjeseci
3. **Radno vrijeme:** puno radno vrijeme
4. **Mjesto rada:** područje Općine Vladislavci
5. **Opis poslova:**
* pomoć u dostavi namirnica, lijekova i drugih potrepština,
* pomoć u pripremi obroka u kućanstvima korisnika,
* pomoć u održavanju čistoće stambenog prostora/domova korisnika,
* pomoć u socijalnoj integraciji, posredovanju u ostvarivanju raznih prava (dostava lijekova, namirnica, plaćanje računa, dostava pomagala i sl.)
* pružanje podrške korisnicima kroz razgovore i druženje te uključivanje u društvo,
* pratnja i pomoć u raznim društvenim aktivnostima,
* i drugi poslovi vezani uz skrb starijih osoba i osoba u nepovoljnom položaju.

 **6. Kandidati moraju ispunjavati sljedeće uvjete za prijem u radni odnos:**

* punoljetnost,
* hrvatsko državljanstvo,
* nezaposlene žene bez obzira na duljinu prijave u evidenciji HZZ-a s **naglaskom** na žene starije od 50 godina, žene s invaliditetom, žrtve trgovanja ljudima, žrtve obiteljskog nasilja, azilantice, mlade žene koje su izašle iz sustava skrbi (domova za djecu) i udomiteljskih obitelji, odgojnih zavoda i sl. , liječene ovisnice, povratnice s odsluženja zatvorske kazne unazad 6 mjeseci, pripadnice romske nacionalne manjine, beskućnice.
* nezaposlene žene prijavljene u evidenciju nezaposlenih Hrvatskog zavoda za zapošljavanje s najviše završenim srednjoškolskim obrazovanjem.

**7. Prijavi na Javni natječaj kandidati su dužni priložiti:**

* životopis (uz obveznu naznaku kontakt broja),
* presliku osobne iskaznice,
* presliku dokaza o završenoj školi
* potvrdu Hrvatskog zavoda za zapošljavanje kojom osoba dokazuje da je prijavljena u evidenciju nezaposlenih osoba (datum izdavanja potvrde nakon datuma objave Javnog poziva)
* dokaz o radnom iskustvu (ispis staža iz E-knjižice Hrvatskog zavoda za mirovinsko osiguranje),
* vlastoručno ispunjenu i potpisanu Izjavu o iskazu interesa za osposobljavanje (može se preuzeti na stranicama Općine Vladislavci ili osobno u uredu Općine Vladislavci, Kralja Tomislava 141, 31404 Vladislavci), ukoliko je kandidatkinja zainteresirana za osposobljavanje.

NAPOMENA: Odabrane kandidatkinje imaju mogućnost pohađati i završiti program osposobljavanja.

*Podnositeljice su u životopisu dužne naznačiti kojoj skupini iz točke 6. pripadaju te priložiti odgovarajuću potvrdu (npr. za žene s invaliditetom: Rješenje o invaliditetu)*

Osobe koje se prijavljuju na javni natječaj dužne su dostaviti svoju prijavu na adresu:

 **Općina Vladislavci, Kralja Tomislava 141, 31404 Vladislavci,** putem pošte ili osobno, u roku od 8 dana, od dana objave natječaja na oglasnim stranicama Hrvatskog zavoda za zapošljavanje, u zatvorenoj koverti, s naznakom: **" Za natječaj – SNAGA ŽENA – SKRBIM ZA DRUGE, BRINEM ZA SEBE II"**

Javni natječaj biti će objavljen na službenim stranicama Hrvatskog zavoda za zapošljavanje i internetskoj stranici Općine Vladislavci – [www.opcina-vladislavci.hr](http://www.opcina-vladislavci.hr).

Nepravovremene i nepotpune prijave neće se razmatrati. Osoba koja nije podnijela pravodobnu i urednu prijavu ili ne ispunjava formalne uvijete iz natječaja, ne smatra se kandidatom prijavljenim na natječaj.

Kandidati će o rezultatima natječaja biti obaviješteni u zakonskom roku.

Općinski načelnik

Marjan Tomas